**«Қазақстан Республикасының Конституциясына өзгерістер мен толықтыру енгізу туралы»**

**Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **№ п/п** | **Құрылымдық элемент** | **Қолданыстағы редакция** | **Ұсынылған редакция** | **Негіздеме** |
| 1. | 2-баптың 3-тармағы | 2-бап  3. Республиканың әкімшілік-аумақтық құрылысы, оның **астанасының** мәртебесі заңмен белгіленеді. Қазақстанның **астанасы Нұр-Сұлтан** қаласы болып табылады. | 2-бап  3. Республиканың әкімшілік-аумақтық құрылысы, оның **елордасының** мәртебесі заңмен белгіленеді. Қазақстанның **елордасы Астана** қаласы болып табылады. | Қазақстанның елордасы атауының өзгеруіне байланысты. |
| 2. | 2-баптың 3-1-тармағы | 2-бап  3-1. **Нұр-Сұлтан** қаласының шегінде конституциялық заңға сәйкес қаржы саласында ерекше құқықтық режим белгіленуі мүмкін. | 2-бап  3-1. **Астана** қаласының шегінде конституциялық заңға сәйкес қаржы саласында ерекше құқықтық режим белгіленуі мүмкін. | Қазақстанның елордасы атауының өзгеруіне байланысты |
| 3. | 41-баптың 1-тармағы | 41-бап  1. Қазақстан Республикасының Президентін конституциялық заңға сәйкес жалпыға бірдей, тең және төте сайлау құқығы негізінде Республиканың кәмелетке толған азаматтары жасырын дауыс беру арқылы **бес** жыл мерзімге сайлайды. | 41-бап  1. Қазақстан Республикасының Президентін конституциялық заңға сәйкес жалпыға бірдей, тең және төте сайлау құқығы негізінде Республиканың кәмелетке толған азаматтары жасырын дауыс беру арқылы **жеті** жыл мерзімге сайлайды. | Президент мандатын қайта сайлану құқығынсыз ұзақтығы 7 жылдық бір мерзіммен шектеуді белгілеу мақсатында. |
| 4. | 42-баптың 5-тармағы | 42-бап  5. Бір адам **қатарынан екі реттен** артық Республика Президенті болып сайлана алмайды. | 42-бап  5. Бір адам **бір реттен** артық Республика Президенті болып сайлана алмайды. | Президент мандатын қайта сайлану құқығынсыз ұзақтығы 7 жылдық бір мерзіммен шектеуді белгілеу мақсатында. |
| 5. | 71-баптың 1-тармағы | 71-бап  1. Қазақстан Республикасының Конституциялық Соты Төрағаны қоса алғанда, он бір судьядан тұрады, олардың өкілеттігі **алты** жылға созылады.  Бір адам Конституциялық Соттың судьясы болып **қатарынан екі реттен** артық тағайындала алмайды. | 71-бап   1. Қазақстан Республикасының Конституциялық Соты Төрағаны қоса алғанда, он бір судьядан тұрады, олардың өкілеттігі **сегіз** жылға созылады.  Бір адам Конституциялық Соттың судьясы болып **бір реттен** артық тағайындала алмайды. | Халықаралық тәжірибені ескере отырып, Конституциялық Сот судьяларының қайта тағайындалу мүмкіндігін шектей отырып, неғұрлым ұзақ өкілеттік мерзімін белгілеу мақсатында. |
| 6. | 91-баптың 2-тармағы | 91-бап  2. Конституцияда белгiленген мемлекеттiң тəуелсіздігі, Республиканың бiртұтастығы мен аумақтық тұтастығы, оны басқару нысаны, Республика қызметінің түбегейлі принциптері өзгермейді. | 91-бап  2. Конституцияда белгiленген мемлекеттiң тəуелсіздігі, Республиканың бiртұтастығы мен аумақтық тұтастығы, оны басқару нысаны, Республика қызметінің түбегейлі принциптері**, Республика Президенті жеті жыл мерзімге сайланады және бір адам бір реттен артық Республика Президенті болып сайлана алмайды деген ережелер** өзгермейді. | Салыстырма кестенің 3 және 4 позицияларында жазылған түзетуге байланысты. |
| 7. | Жаңа  94-2-бап | **Жоқ** | **94-2-бап**  **Конституцияның 42-бабы 5-тармағының ережесі Конституцияның осы нормасы күшіне енгеннен кейін өткізілетін президенттік сайлау қорытындысы бойынша Республика Президенті болып сайланған адамдарға қолданылатын болады.** | Өтпелі ережелерді айқындау мақсатында. |